|  |  |  |  |
| --- | --- | --- | --- |
|  |  | |  |
| ΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΕΣΩΤΕΡΙΚΩΝ ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΤΟΠΙΚΗΣ ΑΥΤΟΔΙΟΙΚΗΣΗΣ ΚΑΙ ΑΝΑΠΤΥΞΙΑΚΗΣ ΠΟΛΙΤΙΚΗΣ  ΔΙΕΥΘΥΝΣΗ ΟΙΚΟΝΟΜΙΚΗΣ & ΑΝΑΠΤΥΞΙΑΚΗΣ ΠΟΛΙΤΙΚΗΣ Ταχ. Δ/νση: ΣΤΑΔΙΟΥ 27 ΑΘΗΝΑ, 105 59 Πληροφορίες: ΙΩΑΝΝΑ ΜΠΕΛΛΑ Τηλ.: 2131364732, 2131364974 Email: i.mpella@ypes.gr | |  | **ΑΔΑ:** 6ΚΦΑ46ΜΤΛ6-ΛΨΘ      ΑΘΗΝΑ, 22 Δεκεμβρίου 2022  Α.Π.: 89442    **Κωδικός Πρόσκλησης: Π86-0.5**  **Α/Α ΟΠΣ ΕΣΠΑ: 6150**  **Έκδοση: 1/0**    Προς:  ΔΗΜΟΣ ΔΑΦΝΗΣ - ΥΜΗΤΤΟΥ ΕΛΛΗΣ 16, 17235, ΔΗΜΟΣ ΔΑΦΝΗΣ-ΥΜΗΤΤΟΥ |

**ΑΝΑΚΟΙΝΩΣΗ ΠΡΟΘΕΣΗΣ ΧΡΗΜΑΤΟΔΟΤΗΣΗΣ**

**ΓΙΑ ΤΗΝ ΥΠΟΒΟΛΗ ΠΡΟΤΑΣΗΣ**

**ΣΤΟ «ΤΠΑ ΥΠΟΥΡΓΕΙΟΥ ΕΣΩΤΕΡΙΚΩΝ»**

|  |  |
| --- | --- |
| **ΑΞΟΝΑ ΠΡΟΤΕΡΑΙΟΤΗΤΑΣ:** | **4.5 «Οδικές υποδομές»** |

**ΜΕ ΤΙΤΛΟ «Ανακατασκευή Οδοστρωμάτων Οδών Δήμου Δάφνης-Υμηττού»**

**Ο ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ**

Έχοντας υπόψη:

1. Τις διατάξεις του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης», όπως ισχύει (Α΄ 87).   
2. Τις διατάξεις του ν. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο “Πρόγραμμα Διαύγεια” και άλλες διατάξεις» (Α΄112).  
3. Τις διατάξεις του ν. 3871/2010 “Δημοσιονομική Διαχείριση και ευθύνη” (A’ 141).  
4. Τις διατάξεις του ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της οδηγίας 2011/85/2011/ΕΕ) – δημόσιο λογιστικό και άλλες διατάξεις», όπως τροποποιήθηκε και ισχύει (Α’ 143).   
5. Τις διατάξεις του ν. 4412/2016 «Δημόσιες συμβάσεις έργων, προμηθειών και υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ», όπως ισχύει (Α’ 147).  
6. Τις διατάξεις του ν. 4622/2019 «Επιτελικό Κράτος: οργάνωση, λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης» (Α’ 133).  
7. Τις διατάξεις του ν. 4782/2021 «Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία» (A’ 36).  
8. Τις διατάξεις του άρθρου 90 του Κώδικα Νομοθεσίας για την Κυβέρνηση και τα κυβερνητικά όργανα (π.δ. 63/2005, Α΄98), το οποίο διατηρήθηκε σε ισχύ με την παρ. 22 του άρθρου 119 του ν. 4622/2019 (Α΄ 133).  
9. Τις διατάξεις του π.δ.141/2017 (Α΄ 180) «Οργανισμός Υπουργείου Εσωτερικών», όπως ισχύει.  
10. Τις διατάξεις του π.δ. 81/2019 (Α΄ 119) «Σύσταση, συγχώνευση, μετονομασία και κατάργηση Υπουργείων και καθορισμός των αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων».  
11. Τις διατάξεις του π.δ. 2/2021 (Α΄ 2) «Διορισμός Υπουργών, Αναπληρωτών Υπουργών και Υφυπουργών».  
12. Την αριθμ. Υ22/17.6.2021 (Β΄ 2607) απόφαση του Πρωθυπουργού «Ανάθεση αρμοδιοτήτων στον Αναπληρωτή Υπουργό Εσωτερικών, Στυλιανό Πέτσα».  
13. Την αριθμ. 19723/16.3.2021 (Β΄ 1064) απόφαση του Αναπληρωτή Υπουργού Εσωτερικών «Ορισμός Αναπληρωτή Υπουργού Εσωτερικών ως διατάκτη, κατά την παρ.3 του άρθρου 37 του ν. 4622/2019 (Α΄133)».  
14. Την αριθμ. 38435 ΕΞ 2020/14.4.2020 Εγκύκλιο (ΑΔΑ:612ΗΗ-ΩΓΤ) της Δ/νσης Κατάρτισης & Συντονισμού Εφαρμογής Δημοσιονομικών Κανόνων του Γενικού Λογιστηρίου του Κράτους «Παροχή οδηγιών επί διατάξεων δημοσιονομικού χαρακτήρα του ν. 4622/2019».  
15. Τον ν. 4635/2019 Θέσπιση του Εθνικού Προγράμματος Ανάπτυξης (Α’167)  
16. Την αριθμ. 141748/2021 Υπουργική απόφαση “1η Αναθεώρηση Εθνικού Προγράμματος Ανάπτυξης (ΕΠΑ) 2021-2025” (Β’ 6358).  
17. Την αριθμ. 142052 Υπουργική απόφαση ‘Έγκριση Τομεακού Προγράμματος Ανάπτυξης (Τ.Π.Α.) του Υπουργείου Εσωτερικών, προγραμματικής περιόδου 2021-2025’ (Β’ 6319/30-12-21).  
18. Την αριθμ.19988/23-2-2022 απόφαση του Υφυπουργού Ανάπτυξης και Επενδύσεων «Αύξηση του συνολικού προϋπολογισμού δημόσιας δαπάνης των έργων που εντάσσονται στο Τομεακό Πρόγραμμα Ανάπτυξης τα(ΤΠΑ) του Υπουργείου Εσωτερικών του Εθνικού Προγράμματος Ανάπτυξης (ΕΠΑ) 2021 -2025» (Β΄987).  
219. Την αριθμ. 62564/04.06.2021 απόφαση του Υφυπουργού Ανάπτυξης και Επενδύσεων «Σύστημα Διαχείρισης και Ελέγχου - Κανόνες επιλεξιμότητας δαπανών για τα προγράμματα του Εθνικού Προγράμματος Ανάπτυξης (ΕΠΑ) 2021-2025» (Β’ 2442).  
20. Την αριθμ. 55415/2022 Υπουργική απόφαση «Τροποποίηση της υπ’αρ. 62564/04.06.2021 υπουργικής απόφασης «Σύστημα Διαχείρισης και Ελέγχου - Κανόνες επιλεξιμότητας δαπανών για τα προγράμματα του Εθνικού Προγράμματος Ανάπτυξης (ΕΠΑ) 2021-2025» (Β’ 2741)  
21. Την αριθμ. 126518/2021 Υπουργική απόφαση περί Πληροφοριακού Συστήματος Εθνικού Προγράμματος Ανάπτυξης (Β’ 5224).  
22. Την με αρ. 2016/C262/01 Ανακοίνωση της Ευρωπαϊκής Επιτροπής σχετικά με την έννοια της κρατικής ενίσχυσης όπως αναφέρεται στο άρθρο 107 παράγραφος 1 της Συνθήκης για τη λειτουργία της Ευρωπαϊκής Ένωσης.

**Κ Α Λ Ε Ι**

Τους φορείς που εμπίπτουν στις παρακάτω κατηγορίες δυνητικών Δικαιούχων(ή εναλλακτικά τους παρακάτω δυνητικούς δικαιούχους):

* ΔΗΜΟΣ ΔΑΦΝΗΣ - ΥΜΗΤΤΟΥ

για την **υποβολή προτάσεων έργων,** προκειμένου να ενταχθούν και χρηματοδοτηθούν στο/α πλαίσιο/α του/ων παραπάνω Άξονα/ων Προτεραιότητας του ΤΠΑ/ΠΠΑ.

**Ως δυνητικοί δικαιούχοι θεωρούνται και όσοι φορείς πρόκειται να συνάψουν σχετικό έγγραφο (όπως προγραμματική σύμβαση) με τους παραπάνω αναφερόμενους, προκειμένου να εκτελέσουν το έργο αντ΄αυτών.**

1. **ΑΝΤΙΚΕΙΜΕΝΟ ΤΟΥ ΕΡΓΟΥ/ΤΗΣ ΔΡΑΣΗΣ**

|  |
| --- |
| Η πρόσκληση αφορά εργασίες ανακατασκευής οδών στις Δημοτικές Κοινότητες Δάφνης και Υμηττού που έχουν υποστεί εκτεταμένες φθορές. Ειδικότερα, προβλέπονται οι παρακάτω εργασίες  -Φρεζάρισμα υπάρχοντος ασφαλτοτάπητα -Εργασίες ασφαλτικής συγκολλητικής επάλειψης  - Κατασκευή ασφαλτικής στρώσης - Διαγράμμιση διαβάσεων σε σχολεία,πεζοφάναρα - Στρώση αντιολισθηρού τάπητα - καθαιρέσεις σιδηρών κιγκλιδωμάτων |

1. **ΟΙΚΟΝΟΜΙΚΑ ΣΤΟΙΧΕΙΑ**
   1. Η δημόσια δαπάνη (ΕΠΑ) που διατίθεται με την παρούσα πρόσκληση/ανακοίνωση πρόθεσης χρηματοδότησης ανέρχεται σε **2.500.000,00.€** και κατανέμεται ενδεικτικά ανά άξονα προτεραιότητας, ως ακολούθως:

|  |  |
| --- | --- |
| **ΠΡΟΓΡΑΜΜΑ ΑΝΑΠΤΥΞΗΣ:** ΤΠΑ ΥΠΟΥΡΓΕΙΟΥ ΕΣΩΤΕΡΙΚΩΝ | **ΚΩΔ:** 86 |
| **ΑΞΟΝΑΣ ΠΡΟΤΕΡΑΙΟΤΗΤΑΣ** | **ΔΗΜΟΣΙΑ ΔΑΠΑΝΗ (ΕΠΑ)** |
| **(1)** | **(1)** |
| 4.5 - Οδικές υποδομές | 2.500.000,00 |
| **ΣΥΝΟΛΟ** | 2.500.000,00 |

* 1. Η Δ.Α. δύναται να τροποποιήσει το συνολικό ύψος της δημόσιας δαπάνης της παρούσας πρόσκλησης ή και να προβεί σε ανάκληση ισχύος της πρόσκλησης, ενημερώνοντας σε κάθε περίπτωση τον/τους δυνητικούς Δικαιούχους μέσω της οικείας ιστοσελίδας: www.ypes.gr
  2. Στο πλαίσιο της παρούσας πρόσκλησης θα ενταχθούν πράξεις, έως το ύψος της δημόσιας δαπάνης.
  3. Οι προτάσεις που θα υποβληθούν θα πρέπει να συνεισφέρουν στην επίτευξη των σχετικών δεικτών παρακολούθησης, οι οποίοι είναι:

**Δείκτες εκροών**

|  |  |  |  |  |  |
| --- | --- | --- | --- | --- | --- |
| **Α.Π.:** Οδικές υποδομές - 4.5 | | | | | |
| **ΚΩΔ** | **ΟΝΟΜΑΣΙΑ** | **ΜΟΝΑΔΑ ΜΕΤΡΗΣΗΣ** | **ΤΙΜΗ ΣΤΟΧΟΣ** | | |
|  |  |  | ΣΥΝΟΛΟ | ΑΝΔΡΕΣ | ΓΥΝΑΙΚΕΣ |
| CO14 | Οδικό δίκτυο: Συνολικό μήκος ανακατασκευασμένων ή αναβαθμισμένων οδών | Χιλιόμετρα | 23,70 | 0,00 | 0,00 |

1. **ΕΠΙΛΕΞΙΜΟΤΗΤΑ**
   1. Οι κανόνες επιλεξιμότητας των δαπανών του εντασσόμενου έργου προσδιορίζονται στην με αρ. πρωτ. 62564/4.6.2021 (Β’ 2442) Υπουργική Απόφαση «Σύστημα Διαχείρισης και Ελέγχου - Κανόνες Επιλεξιμότητας δαπανών για τα προγράμματα του ΕΠΑ 2021-2025»
   2. Ως ημερομηνία λήξης της προθεσμίας επιλεξιμότητας των δαπανών των προτεινόμενων έργων ορίζεται η 29/12/2023.
   3. Ειδικότεροι κανόνες επιλεξιμότητας:

* 1. Κατηγορίες Δαπανών:

|  |  |
| --- | --- |
| **Κατηγορία δαπάνης** | **Περιγραφή** |
| Α.1 | Άμεσες δαπάνες |

* 1. Ως μέγιστος προϋπολογισμός των υποβαλλόμενων έργων ορίζεται το ποσό των 2.500.000,00 €.

1. **ΟΔΗΓΙΕΣ ΥΠΟΒΟΛΗΣ ΠΡΟΤΑΣΕΩΝ**
   1. Οι υποψήφιοι Δικαιούχοι/φορείς υλοποίησης υποβάλλουν αποκλειστικά ηλεκτρονικά την πρόταση τους μέσω του Πληροφοριακού Συστήματος - ΕΠΑ 2021-2025 (εφεξής ΠΣ ΕΠΑ). Για το σκοπό αυτό, απαιτείται να διαθέτουν ατομικό λογαριασμό χρήστη (αναγνωριστικό και συνθηματικό) για την πρόσβαση στο ΠΣ ΕΠΑ:
      1. αφ ενός τα στελέχη του Δικαιούχου για τη συμπλήρωση δελτίων και
      2. αφ ετέρου ο νόμιμος/η εκπρόσωπος του Δικαιούχου ή του κύριου Δικαιούχου (στην περίπτωση υλοποίησης της πρότασης έργου από πολλαπλούς Δικαιούχους, αυτός  που έχει το συντονισμό και τη γενική ευθύνη για το σύνολο του έργου (π.χ. συντονιστής εταίρος) για υποβολή προτάσεων, ο οποίος μπορεί να εξουσιοδοτήσει χρήστη του συστήματος για το σκοπό αυτό.

Οδηγίες για απόκτηση λογαριασμού χρήστη στο ΠΣ ΕΠΑ βρίσκονται στην ηλεκτρονική διεύθυνση [epa.gov.gr](http://logon.ops.gr/).

Εάν ο Φορέας υλοποίησης δεν διαθέτει ήδη «κωδικό Φορέα» στο ΠΣ, θα πρέπει να υποβάλει αίτηση για κωδικό φορέα πριν την υποβολή της πρότασης.

* 1. Οι προτάσεις υποβάλλονται μέσω του ΠΣ ΕΠΑ μόνο στην ηλεκτρονική διεύθυνση <http://logon.ops.gr/>

από την **09/01/2023 07:45:00** *(ημερομηνία έναρξης υποβολής πρότασης)* έως*, αποκλειστικά,* την **13/02/2023 14:00:00** *(ημερομηνία λήξης υποβολής προτάσεων).*

Επισημαίνεται ότι **η πρόταση υποβάλλεται στο ΠΣ ΕΠΑ από το/ην νόμιμο/η εκπρόσωπο του Δικαιούχου ή του κύριου Δικαιούχου (στην περίπτωση υλοποίησης της πρότασης έργου από πολλαπλούς Δικαιούχους) για υποβολή προτάσεων, ο/η οποίος/α μπορεί να εξουσιοδοτήσει χρήστη του συστήματος για το σκοπό αυτό.**

Σε εξαιρετικές περιπτώσεις εγγράφων, όπου δεν είναι τεχνικά εφικτή η ηλεκτρονική επισύναψη/υποβολή (π.χ. χάρτες, σχέδια, κλπ), ο Φορέας υλοποίησης υποχρεούται να τα αποστείλει στην

«ΔΙΕΥΘΥΝΣΗ ΟΙΚΟΝΟΜΙΚΗΣ & ΑΝΑΠΤΥΞΙΑΚΗΣ ΠΟΛΙΤΙΚΗΣ»

στη διεύθυνση ΣΤΑΔΙΟΥ 27, ΑΘΗΝΑ 105 59

**εντός 10 εργάσιμων ημερών** από την ημερομηνία ηλεκτρονικής υποβολής της πρότασης από τον Δικαιούχο.

**Δεν θα γίνεται δεκτή** πρόταση εκτός των ανωτέρω προθεσμιών.

Πριν τη λήξη της προθεσμίας υποβολής προτάσεων, επιτρέπεται η επανυποβολή νέας πρότασης κατόπιν ακύρωσης της αρχικής πρότασης. Η πρόταση αξιολογείται βάσει της τελευταίας επιτυχούς/έγκυρης υποβολής.

Η περίοδος υποβολής των προτάσεων δύναται να λήξει σε χρόνο νωρίτερο της ανωτέρω προσδιοριζόμενης ημερομηνίας, σε περίπτωση εξάντλησης της προς διάθεση δημόσιας δαπάνης της παρούσας πρόσκλησης.

Η ενημέρωση των δυνητικών δικαιούχων γίνεται μέσω της οικείας ιστοσελίδας/ηλεκτρονικής διεύθυνσης **www.ypes.gr**.

* 1. Το Τεχνικό Δελτίο Έργου (ΤΔΕ), αποτελεί την πρόταση του Δικαιούχου και συμπληρώνεται αποκλειστικά στην ηλεκτρονική μορφή που διατίθεται στο ΠΣ ΕΠΑ. Στην παρούσα πρόσκληση επισυνάπτονται Οδηγίες για τη συμπλήρωση των πεδίων του Τεχνικού Δελτίου Έργου.

Η υποβολή της πρότασης συνιστά και αίτηση χρηματοδότησης του δυνητικού Δικαιούχου.

Αναπόσπαστο στοιχείο της πρότασης αποτελούν τα παρακάτω δικαιολογητικά/έγγραφα, τα οποία συνοδεύουν το Τεχνικό Δελτίο Έργου:

03. Στοιχεία που τεκμηριώνουν την αρμοδιότητα του δικαιούχου

05. Απόφαση Αρμόδιου Συλλογικού Οργάνου για την υποβολή της πρότασης

41. Βεβαίωση-Δήλωση ανάληψης λειτουργίας και συντήρησης του Έργου

Λοιπά έγγραφα: Βεβαιώσεις των αρμόδιων Ειδικών Υπηρεσιών Διαχείρισης (ΕΥΔ ΕΠ ΥΜΕΠΕΡΑΑ και ΕΥΔ ΕΠ Περιφέρειας) περί μη δυνατότητας συγχρηματοδότησης του έργου.

Λοιπά έγγραφα: Στοιχεία τεκμηρίωσης της επιχειρησιακής ικανότητας του δυνητικού δικαιούχου σύμφωνα με τον ΟΔΗΓΟ ΑΞΙΟΛΟΓΗΣΗΣ ΠΡΟΤΑΣΕΩΝ [http://epa.gov.gr/wp-content/uploads/2021/06/EgxSDE-D1-Od2.pdf]

Λοιπά έγγραφα: Στοιχεία τεκμηρίωσης προϋπολογισμού (Εγκεκριμένα / Σχέδια Τευχών Δημοπράτησης ή άλλα στοιχεία)

Τα συνοδευτικά δικαιολογητικά/ έγγραφα, υποβάλλονται σε μορφή αρχείου τύπου pdf, ως συνημμένα στο ΤΔΕ.

Πριν την ηλεκτρονική υποβολή της πρότασης, ο Δικαιούχος θα πρέπει να εξάγει το Τεχνικό Δελτίο Έργου όπως έχει παραχθεί μέσα από το ΠΣ. Στη συνέχεια, το Τεχνικό Δελτίο Έργου θα υπογραφεί από το νόμιμο εκπρόσωπο του Δικαιούχου (Φορέα Υλοποίησης) και θα αναρτηθεί ψηφιακά, ως συνημμένο αρχείο της πρότασης στο ΠΣ ΕΠΑ.

1. **ΔΙΑΔΙΚΑΣΙΑ ΕΠΙΛΟΓΗΣ ΚΑΙ ΕΝΤΑΞΗΣ ΠΡΑΞΕΩΝ**

Μετά την υποβολή της πρότασης από τον υποψήφιο Δικαιούχο ή από τον κύριο Δικαιούχο, δηλαδή εκείνον που έχει το συντονισμό και τη γενική ευθύνη για το σύνολο του έργου (στην περίπτωση που η υλοποίηση της υποβαλλόμενης πρότασης προβλέπεται ότι θα πραγματοποιηθεί από πολλαπλούς δικαιούχους), η διαδικασία για την ένταξη των έργων στο ΠΑ ακολουθεί τα παρακάτω βήματα. Ειδικότερες λεπτομέρειες ως προς την μεθοδολογία και τα κριτήρια αξιολόγησης παρατίθενται στο σχετικό συνημμένο.

|  |
| --- |
| ***Άμεση Αξιολόγηση*** |

* 1. **Αξιολόγηση των προτάσεων από την Υπηρεσία Διαχείρισης του Π.Α.** σε δύο στάδια:

**Α Στάδιο:** Έλεγχος πληρότητας και επιλεξιμότητας πρότασης

**Β’ Στάδιο:** Αξιολόγηση της πρότασης ανά ομάδα κριτηρίων

Η αξιολόγηση γίνεται με βάση την εγκεκριμένη μεθοδολογία και τα εγκεκριμένα κριτήρια που αναφέρονται στην παρούσα πρόσκληση. Η πρόταση αξιολογείται αυτοτελώς με σειρά προτεραιότητας, η οποία καθορίζεται **από την ημερομηνία και ώρα** της ηλεκτρονικής υποβολής της στο ΠΣ ΕΠΑ. Η προθεσμία για τον έλεγχο της πληρότητας και την ολοκλήρωση της αξιολόγησης της πρότασης του Δικαιούχου, από την αρμόδια ΥΔ, ορίζεται μέχρι εξήντα (60) μέρες από την ημερομηνία υποβολής της πρότασης από το Δικαιούχο.

* 1. **Υποβολή και εξέταση ενστάσεων**

Ο δυνητικός Δικαιούχος δύναται να υποβάλει ένσταση στην αρμόδια ΥΔ σχετικά με τα αποτελέσματα της αξιολόγησης. Οι ενστάσεις υποβάλλονται άπαξ, εντός αποκλειστικής προθεσμίας επτά (7) εργάσιμων ημερών από την επομένη ημέρα της κοινοποίησης των αποτελεσμάτων της αξιολόγησης, ήτοι:

α) της Απόφασης Απόρριψης Πρότασης που εκδίδεται κατά το Στάδιο Α’ της αξιολόγησης

β) της Απόφασης Απόρριψης Πρότασης που εκδίδεται κατά το Στάδιο Β’ της αξιολόγησης.

Η ένσταση θα πρέπει να είναι αιτιολογημένη και ενυπόγραφη από τον Δικαιούχο ή τον κύριο Δικαιούχο (στην περίπτωση πολλαπλών Δικαιούχων) και όπου απαιτείται υπογεγραμμένη και από τον φορέα πρότασης, δηλαδή τον κύριο της πράξης, εφόσον είναι διαφορετικός φορέας από τον Δικαιούχο.

Η ΥΔ πρωτοκολλεί τις υποβαλλόμενες ενστάσεις. Οι ενστάσεις εξετάζονται από τριμελή επιτροπή αξιολόγησης ενστάσεων, η οποία συγκροτείται με απόφαση του αρμοδίου οργάνου εντός τριών (3) εργάσιμων ημερών από την καταληκτική ημερομηνία υποβολής των ενστάσεων. Στην επιτροπή αξιολόγησης ενστάσεων μπορούν να συμμετέχουν υπάλληλοι εκτός της ΥΔ.

Τα αποτελέσματα της εξέτασης των ενστάσεων εγκρίνονται από την ΥΔ και κοινοποιούνται στους δυνητικούς Δικαιούχους που υπέβαλαν την ένσταση εντός δέκα (10) εργάσιμων ημερών από την έγκριση των αποτελεσμάτων από την ΥΔ και αναρτώνται στο Πρόγραμμα Διαύγεια.

Στη διαδικασία εξέτασης των ενστάσεων δεν μπορούν να συμμετέχουν στελέχη της ΥΔ που συμμετείχαν στη διαδικασία αξιολόγησης της συγκεκριμένης πρότασης την οποία αφορά η ένσταση. Επιπλέον, θα πρέπει να διασφαλίζεται ότι τα στελέχη που εξετάζουν την ένσταση διαθέτουν την απαιτούμενη ανεξαρτησία, μέσω της υποβολής δήλωσης μη σύγκρουσης συμφερόντων.

Σε εξαιρετικές περιπτώσεις το χρονικό διάστημα υποβολής και εξέτασης των ενστάσεων μπορεί να διαφοροποιείται.

Αν η υποβληθείσα ένσταση, η οποία αφορά τα αποτελέσματα του Σταδίου Α’ γίνει δεκτή, η ΥΔ προβαίνει στην αξιολόγηση του Σταδίου Β’.

Αν η υποβληθείσα ένσταση, η οποία αφορά το στάδιο Β’ της αξιολόγησης γίνει αποδεκτή, η πρόταση επιλέγεται για χρηματοδότηση με βάση τη σειρά ηλεκτρονικής υποβολής των προτάσεων και μέχρι εξαντλήσεως της συνολικής δημόσιας δαπάνης της Πρόσκλησης. Σε αυτή την περίπτωση η ΥΔ εισηγείται την έκδοση Απόφασης Ένταξης του έργου.

* 1. **Έκδοση απόφασης ένταξης του έργου** από το αρμόδιο όργανο.
  2. **Δημοσιοποίηση τουλάχιστον στην οικεία ιστοσελίδα του φορέα του ΠΑ και αν υπάρχει και της ΥΔ:** του τίτλου του έργου που εντάσσεται στο Π.Α., του δικαιούχου αυτού, καθώς και του ποσού της δημόσιας δαπάνης.

1. **ΕΠΙΚΟΙΝΩΝΙΑ – ΠΛΗΡΟΦΟΡΗΣΗ**
   1. Για αναλυτικότερες πληροφορίες σχετικά με την υποβολή των προτάσεων, την συμπλήρωση των ΤΔΕ και άλλες διευκρινίσεις αρμόδιος/οι είναι ο κ./οι κκ. **ΙΩΑΝΝΑ ΜΠΕΛΛΑ**,**2131364732**, e-mail:**i.mpella@ypes.gr**
   2. Περαιτέρω πληροφορίες για το «**ΤΠΑ ΥΠΟΥΡΓΕΙΟΥ ΕΣΩΤΕΡΙΚΩΝ**», το Σύστημα Διαχείρισης και Ελέγχου του ΕΠΑ 2021-2025, τους κανόνες επιλεξιμότητας των δαπανών των ΈΡΓΩΝ, καθώς και οποιαδήποτε πληροφορία για την υποβολή των προτάσεων (όπως οδηγίες για τη συμπλήρωση ΤΔΕ/Υ, δεικτών παρακολούθησης κ.λ.π.) βρίσκονται στην ηλεκτρονική διεύθυνση **www.ypes.gr**.

Ο ανωτέρω δικτυακός τόπος αποτελεί βασικό εργαλείο επικοινωνίας για το ΕΠΑ και ανακοινώνεται σε αυτόν κάθε σχετική πληροφορία.

|  |
| --- |
| **Ο ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ**  **ΣΤΥΛΙΑΝΟΣ ΠΕΤΣΑΣ** |

**Εσωτερική Διανομή**

1. Γραφείο κ. Αναπληρωτή Υπουργού
2. Γραφείο κ. Γεν. Γραμματέα Εσωτερικών & Οργάνωσης
3. Γραφείο κας Υπηρεσιακής Γραμματέα
4. Γεν. Δ/νση Οικονομικών Τ.Α. & Α.Π.
5. Δ/νση Οικον. & Αναπτ. Πολιτικής
6. Δ/νση Ηλεκτρονικής Διακυβέρνησης (με την παράκληση να αναρτηθεί η παρούσα στο δικτυακό τόπο του Υπουργείου και στη διαδρομή : https://www.ypes.gr/politikes-kai-draseis/epa-ypes/proskliseis

**ΠΑΡΑΡΤΗΜΑ Ι: ΥΠΟΧΡΕΩΣΕΙΣ ΔΙΚΑΙΟΥΧΩΝ**

Ο Φορέας υλοποίησης του έργου «. . . . . . . .» αναλαμβάνει να τηρήσει τις παρακάτω υποχρεώσεις:

1. **ΤΗΡΗΣΗ ΚΟΙΝΟΤΙΚΩΝ ΚΑΙ ΕΘΝΙΚΩΝ ΚΑΝΟΝΩΝ**

Να τηρεί την Εθνική και Κοινοτική Νομοθεσία κατά την εκτέλεση του έργου και ιδίως όσον αφορά τις δημόσιες συμβάσεις, την αειφόρο ανάπτυξη, τις κρατικές ενισχύσεις, την ισότητα μεταξύ ανδρών και γυναικών, τη μη διάκριση και την προσβασιμότητα Ατόμων με Αναπηρίες.

1. **ΥΛΟΠΟΙΗΣΗ ΕΡΓΟΥ**
2. Η ανάληψη της κύριας νομικής δέσμευσης (η κύρια νομική δέσμευση αφορά το κυρίως φυσικό αντικείμενο του έργου, η υλοποίηση του οποίου συμβάλλει στους δείκτες εκροής του έργου) δεν μπορεί να υπερβεί το 18μηνο από την ημερομηνία ένταξης. Παράταση μπορεί να δοθεί με έγκριση της Υπηρεσίας Συντονισμού του ΕΠΑ του Υπουργείου Ανάπτυξης και Επενδύσεων (Δι.ΔΙ.Ε.Π.) σε σαφώς αιτιολογημένες περιπτώσεις. Σε διαφορετική περίπτωση ανακαλείται η Απόφαση Ένταξης μετά την υπέρβαση του 18μηνου και τη μη ενεργοποίηση του κυρίου υποέργου.
3. Να διασφαλίζει το λειτουργικό αποτέλεσμα της πράξης, λαμβάνοντας όλα τα απαραίτητα μέτρα για το σκοπό αυτό, με βάση το κανονιστικό πλαίσιο του φορέα λειτουργίας και συντήρησης της πράξης και των αντίστοιχων αρμοδιοτήτων του, στην περίπτωση που ο φορέας λειτουργίας και συντήρησης της πράξης δεν ταυτίζεται με το δικαιούχο αυτής.
4. Να τηρεί τη νομοθεσία περί δημοσίων συμβάσεων. Στις περιπτώσεις έργων/υποέργων που εκτελούνται με ίδια μέσα, ο Φορέας υλοποίησης υποχρεούται να υποβάλλει αίτημα εξέτασης στην περίπτωση τροποποίησης της απόφασης υλοποίησης με ίδια μέσα.
5. Να πραγματοποιεί όλες τις απαραίτητες ενέργειες, για την ενημέρωση του ΠΣ ΕΠΑ σχετικά με την πορεία του έργου, ιδιαίτερα σε ότι αφορά τις προπαρασκευαστικές ενέργειες για την υλοποίησή του, τα δεδομένα και έγγραφα που απαιτούνται για τη χρηματοοικονομική διαχείριση, την παρακολούθηση του φυσικού και οικονομικού αντικειμένου και των δεικτών, τις επαληθεύσεις, τους ελέγχους, την αξιολόγηση και γενικότερα τη διαδρομή ελέγχου αυτού.
6. Να διασφαλίζει την ακρίβεια, την ποιότητα και πληρότητα των στοιχείων που υποβάλλει στο ΠΣ ΕΠΑ.
7. Να ενημερώνει έγκαιρα την ΥΔ του ΠΑ σχετικά με τη φυσική και οικονομική υλοποίηση του έργου έως και την ολοκλήρωσή του, σύμφωνα με τα προβλεπόμενα στο ΣΔΕ ΕΠΑ.
8. Να παρακολουθεί τους δείκτες του έργου.
9. Να λειτουργεί μηχανισμό πιστοποίησης εκτέλεσης του έργου, ο οποίος θα εξασφαλίζει τον αποτελεσματικό έλεγχο της ποιότητας και ποσότητας των υλικών, των υπηρεσιών και του τελικού παραδοτέου αποτελέσματος, καθώς και να εφαρμόζει εσωτερικές διαδικασίες ελέγχου των πληρωμών, ο οποίος θα εξασφαλίζει τη νομιμότητα και κανονικότητά τους.
10. Να καταγράφει τις δαπάνες του έργου στο σύστημα του φορέα και να τις δηλώνει άμεσα στην ΥΔ (στην περίπτωση των έργων με έμμεσες δαπάνες - επιχορηγήσεις ειδικών ταμείων/λογαριασμών και Νομικών Προσώπων), σύμφωνα με τα προβλεπόμενα στο ΣΔΕ.
11. Για έργα για τα οποία απαιτείται η συλλογή δεδομένων για τους ωφελούμενους (microdata), ο δικαιούχος υποχρεούται, επιπλέον, να εφαρμόσει τις διαδικασίες για τη συλλογή, επεξεργασία, αποθήκευση και μεταβίβαση των δεδομένων, όπως περιγράφονται στους ειδικούς όρους: ΕΙΔΙΚΕΣ ΥΠΟΧΡΕΩΣΕΙΣ ΔΙΚΑΙΟΥΧΩΝ.
12. **ΕΠΙΣΚΕΨΕΙΣ – ΕΠΑΛΗΘΕΥΣΕΙΣ – ΕΛΕΓΧΟΙ**
13. Να θέτει στη διάθεση, εφόσον ζητηθούν, καθ’ όλη τη διάρκεια εκτέλεσης της πράξης και για όσο χρόνο ο δικαιούχος υποχρεούται για την τήρησή τους, όλα τα έγγραφα, δικαιολογητικά και στοιχεία της πράξης, στην Ειδική Υπηρεσία Διαχείρισης του Ε.Π., Αρχή Πιστοποίησης, Αρχή Ελέγχου, Επιτροπή Παρακολούθησης και σε όλα τα ελεγκτικά όργανα της Ελλάδας και της Ευρωπαϊκής Ένωσης.
14. Να αποδέχεται επιτόπιους ελέγχους από όλα τα αρμόδια εθνικά και ευρωπαϊκά ελεγκτικά όργανα, τόσο στην έδρα του, όσο και στους χώρους υλοποίησης της πράξης, και να διευκολύνει τον έλεγχο προσκομίζοντας οποιοδήποτε στοιχείο που αφορά την εκτέλεση της πράξης, εφόσον ζητηθεί.
15. **ΔΗΜΟΣΙΟΤΗΤΑ**
16. Να αποδέχεται τη συμπερίληψή του στον κατάλογο των έργων του ΠΑ που δημοσιοποιεί η ΥΔ του ΠΑ.
17. Να λαμβάνει τα προβλεπόμενα στην πρόσκληση μέτρα δημοσιότητας.
18. **ΤΗΡΗΣΗ ΣΤΟΙΧΕΙΩΝ ΚΑΙ ΔΙΚΑΙΟΛΟΓΗΤΙΚΩΝ ΑΠΟ ΔΙΚΑΙΟΥΧΟΥΣ**
19. Να τηρεί και να ενημερώνει φάκελο έργου με όλα τα στοιχεία που αφορούν στην εκτέλεση του έργου έως την ολοκλήρωση, την αποπληρωμή και τη λειτουργία του. Στο φάκελο του έργου να τηρούνται όλα τα δικαιολογητικά έγγραφα σχετικά με τις δαπάνες και τους ελέγχους για διάστημα τριών (3) ετών, από την 31 Δεκεμβρίου που ακολουθεί την υποβολή της τελικής δαπάνης του ολοκληρωμένου έργου. Για τις δράσεις κρατικών ενισχύσεων το χρονικό διάστημα επεκτείνεται στην δεκαετία, και συνοδεύεται από τις ενδεδειγμένες δράσεις δημοσιότητας και διαθεσιμότητας. **Η ΥΔ ενημερώνει το δικαιούχο για την ημερομηνία έναρξης της περιόδου διαθεσιμότητας των εγγράφων κατά την ολοκλήρωση του έργου.**
20. Η ανωτέρω χρονική περίοδος διακόπτεται είτε στην περίπτωση ενδίκων διαδικασιών, είτε κατόπιν δεόντως αιτιολογημένης αίτησης της Υπηρεσίας Διαχείρισης ή της Διεύθυνσης Δημοσίων Επενδύσεων και Εθνικού Προγράμματος Ανάπτυξης του Υπουργείου Ανάπτυξης και Επενδύσεων.

Τα ανωτέρω στοιχεία και δικαιολογητικά έγγραφα διατηρούνται είτε υπό τη μορφή πρωτοτύπων, ή επικαιροποιημένων αντιγράφων των πρωτοτύπων ή σε κοινώς αποδεκτούς φορείς δεδομένων, περιλαμβανομένων των ηλεκτρονικών εκδόσεων των πρωτότυπων εγγράφων ή εγγράφων που υπάρχουν μόνο σε ηλεκτρονική μορφή.

1. Να κοινοποιεί στην αρμόδια Υπηρεσία Διαχείρισης του Π.Α. το έντυπο Δ1 Ε3 «Κατάσταση τήρησης φακέλου Έργου», στο οποίο, μεταξύ άλλων, καταγράφονται τα στοιχεία ταυτότητας και η διεύθυνση των φορέων στους οποίους τηρούνται στοιχεία και έγγραφα, καθώς και η μορφή υπό την οποία θα τηρούνται, το αργότερο με την υποβολή της πρώτης Δαπάνης.
2. Να τηρεί ειδικότερους όρους ή περιορισμούς που τίθενται από το ειδικό θεσμικό πλαίσιο εφαρμογής του έργου ή που τίθενται από την Υπηρεσία Διαχείρισης του Π.Α.
3. Να τηρεί τις ακόλουθες μακροχρόνιες δεσμεύσεις, όπου προβλέπονται, για έργα υποδομής ή παραγωγική επένδυση, και για το διάστημα που ορίζεται στους κανόνες περί κρατικών ενισχύσεων.

Η τήρηση των μακροχρονίων υποχρεώσεων δύναται να επιβεβαιώνεται από την Υ.Δ.

1. **Ειδικοί όροι:**

**ΕΠΙΠΡΟΣΘΕΤΑ ΣΤΟΙΧΕΙΑ ΠΡΟΣΚΛΗΣΗΣ**

Τα παρακάτω στοιχεία θα συμπληρώνονται από τη ΥΔ μέσα στο ΠΣ ΕΠΑ κατά τη σύνταξη της πρόσκλησης, προκειμένου να είναι δυνατή η συμπλήρωση των σχετικών πεδίων στο Τεχνικό Δελτίο Έργου από τα δεδομένα της πρόσκλησης.

|  |  |
| --- | --- |
| **Η ΠΡΟΣΚΛΗΣΗ ΑΦΟΡΑ:** |  |
| 1. ΜΕΓΑΛΑ ΕΡΓΑ (ναι/οχι): | OXI |
| 1. ΤΜΗΜΑΤΟΠΟΙΗΜΕΝΑ ΕΡΓΑ - PHASING (*ναι/όχι*) | OXI |
| 1. ΠΡΑΞΕΙΣ ΠΟΥ ΕΝΤΑΣΣΟΝΤΑΙΣΕ ΚΟΙΝΟ ΣΧΕΔΙΟ ΔΡΑΣΗΣ (*ναι/όχι*): | ΟΧΙ |
| 1. ΠΡΑΞΕΙΣ ΠΟΥ ΥΛΟΠΟΙΟΥΝΤΑΙ ΜΕ ΤΗ ΜΟΡΦΗ ΣΔΙΤ (*ναι/όχι*): | OXI |
| 1. ΠΡΑΞΕΙΣ ΠΟΥ ΠΕΡΙΛΑΜΒΑΝΟΥΝ ΧΡΗΜΑΤΟΔΟΤΗΣΗ ΠΑΝ (ναι/οχι): | OXI |
| 5. ΕΝΙΣΧΥΣΗ ΜΜΕ (ναι/οχι): | ΟΧΙ |
| 6. ΧΡΗΜΑΤΟΔΟΤΙΚΑ ΜΕΣΑ (ναι/όχι) | OXI |
| 7. ΚΟΙΝΩΝΙΚΗ ΚΑΙΝΟΤΟΜΙΑ Η ΔΙΑΚΡΑΤΙΚΗ ΣΥΝΕΡΓΑΣΙΑ Η ΚΑΙ ΤΑ ΔΥΟ (ναι/όχι) | OXI |
| 1. ΣΥΛΛΟΓΗ, ΕΠΕΞΕΡΓΑΣΙΑ, ΑΠΟΘΗΚΕΥΣΗ, ΔΙΑΒΙΒΑΣΗ ΜΙΚΡΟΔΕΔΟΜΕΝΩΝ (ναι/οχι): | OXI |
| 1. ΚΟΙΝΟΙ ΔΕΙΚΤΕΣ ΕΚΡΟΩΝ ΕΚΤ ΓΙΑ ΦΟΡΕΙΣ: 2. Πράξεις που υλοποιούνται πλήρως ή μερικώς είτε από Κοινωνικό Εταίρο είτε από Μη Κυβερνητική Οργάνωση; (*ναι/όχι*) | OXI |
| 1. Πράξεις που αφορούν (υποστηρίζουν) δημόσιες διοικήσεις ή δημόσιες υπηρεσίες σε εθνικό, περιφερειακό ή τοπικό επίπεδο; (*ναι/όχι*) | OXI |
| 1. Πράξεις που έχουν στόχο/συμβάλλουν (dedicated) στη βιώσιμη συμμετοχή και την πρόοδο των γυναικών στην απασχόληση; (ναι/όχι) | OXI |

**ΚΩΔΙΚΟΠΟΙΗΜΕΝΑ ΣΤΟΧΕΙΑ ΠΡΟΣΚΛΗΣΗΣ**

|  |  |  |
| --- | --- | --- |
|  | **Ι.ΚΩΔΙΚΟΣ** | **ΙΙ.ΠΕΡΙΓΡΑΦΗ** |
| Οικονομική Δραστηριότητα | ECO 08 (ID: 8) | Κατασκευές |
| Γεωγραφική θέση (Περιφέρεια ή Νομός/ΟΤΑ)–(NUTS/LAU) | EL300706 (ID:706 ) | Δάφνης - Υμηττού |